અત્યાર સુધી આપે જોયું હશે કે નાટ્ય પ્રવૃત્તિ માત્ર 15મી ઓગષ્ટ, પ્રજાસત્તાક દિવસની ઉજવણી પર અથવા શાળાના કે કોલેજના યુથ ફેસ્ટિવલમાં જોવા મળતી હતી, પરંતુ હવે તેં આટલે જ મર્યાદિત નહીં રહીને વિસ્તૃત ફલક પર પહોંચ્યું છે. ગુજરાતમાં વિવિધ નાટ્ય સંસ્થાઓ અને થિયેટર ગ્રુપ દ્વારા નાટ્ય પ્રવૃત્તિને પ્રોત્સાહિત કરવા માટે અવાર-નવાર નાટ્ય સ્પર્ધાઓનું આયોજન કરવામાં આવે છે. આવી જ એક નાટ્ય સ્પર્ધા ઓગસ્ટ મહિનામાં આયોજીત થવા જઇ રહી છે.